„Оро“ е балканска балада, представила Сърбия на провелия се в Белград песенен конкурс „Евровизия 2008“. Песента е изпята от Йелена Томашевич, придружена на сцената от флейтиста Бора Дугич. Същата година страната се класира директно на финала на конкурса благодарение на победата на Мария Шерифович на миналогодишното му издание. В крайна сметка песента завършва на шесто място със 160 точки.